CELEX: C2007/129/04
Language: et
Date: 2007-06-09 00:00:00
Title: Kohtuasi C-103/07 P: Angel Angelidise 21. veebruaril 2007 esitatud apellatsioonkaebus Euroopa Ühenduste Esimese Astme Kohtu (viies koda) 5. detsembri 2006 . aasta otsuse peale kohtuasjas T-416/03: Angelidis versus Euroopa Parlament

9.6.2007   
            
            
               ET
            
            
               Euroopa Liidu Teataja
            
            
               C 129/3
            
         Angel Angelidise 21. veebruaril 2007 esitatud apellatsioonkaebus Euroopa Ühenduste Esimese Astme Kohtu (viies koda) 5. detsembri 2006. aasta otsuse peale kohtuasjas T-416/03: Angelidis versus Euroopa Parlament
   (Kohtuasi C-103/07 P)
   (2007/C 129/04)
   Kohtumenetluse keel: prantsuse
   Pooled
   
      Apellant: Angel Angelidis (esindaja: advokaat E. Boigelot)
   
      Teine menetluspool: Euroopa Parlament
   Apellandi nõuded
   
               —
            
            
               Tunnistada hagi vastuvõetavaks ja põhjendatuks ning sellest tulenevalt:
            
         
               —
            
            
               tühistada Euroopa Ühenduste Esimese Astme Kohtu 5. detsembri 2006. aasta otsus kohtuasjas T-416/03: Angelidis versus parlament;
            
         
               —
            
            
               langetada kohtuasjas otsus rahuldades apellandi poolt kohtuasjas T-416/03 esitatud nõuded:
               
                           —
                        
                        
                           tühistada Euroopa Parlamendi peasekretäri 4. märtsi 2003. aasta otsus, millega kinnitati lõplikult hageja 2001. aasta hindamisaruanne;
                        
                     
                           —
                        
                        
                           tühistada nimetatud 2001. aasta hindamisaruanne;
                        
                     
                           —
                        
                        
                           mõista välja mittevaraline kahju ning teenistuskäigule oluliste rikkumistega — nagu 2001. aasta hindamisaruande hilinenud koostamine apellandi jaoks eriti tundlikus olukorras — tekitatud kahju ja ex aequo et bono hinnatud viivised summas 20 000 eurot, või menetluse käigus suurendatud või vähendatud summas;
                        
                     
                           —
                        
                        
                           mõista kohtukulud vastavalt Esimese Astme Kohtu kodukorra artikli 87 lõikele 2 välja kostjalt.
                        
                     
         Väited ja peamised argumendid
   Apellatsioonkaebuses väidab apellant, et Esimese Astme Kohus on korduvalt rikkunud õigusnorme Euroopa Ühenduste ametnike personalieeskirjade artiklite 26 ja 43 ning nende artiklite rakendussätete tõlgendamisel. Iseäranis puudutavad need rikkumised Esimese Astme Kohtu hinnangut hüpoteesidele ning piirangutele, mille raames on võimalik teha erandit normist, mille kohaselt peavad hindama ning hindamisaruande kinnitama kaks erinevat isikut hinnatava ametniku hierarhiast ning Esimese Astme Kohus peab hindama asjaomase ametniku vahetu ülemusega konsulteerimise vajaduse puudumist. Vaidlustatud otsuse eelnimetatud kahes punktis on Esimese Astme Kohtu põhjendustes mitmeid lünki, mis moonutasid mitmete hageja poolt esitatud asjaolude ulatust.